ประกาศคณะกรรมการกํากับตลาดทุนที่ ทน. 13/2558เรื่อง หลักเกณฑ์ เงื่อนไข และวิธีการจัดตั้งและจัดการ กองทุนรวมโครงสร้างพื้นฐาน(ฉบับที่ 5)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกข้อกําหนดไว้ดังต่อไปนี้ข้อ 1 ให้ยกเลิกความใน (4) ของข้อ 1 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 40/2555 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน (ฉบับที่ 2) ลงวันที่ 17 สิงหาคม พ.ศ. 2555 และให้ใช้ความต่อไปนี้แทน"(4) "กิจการโครงสร้างพื้นฐาน" หมายความว่า กิจการดังต่อไปนี้(ก) ระบบขนส่งทางราง หรือทางท่อ(ข) ไฟฟ้า(ค) ประปา(ง) ถนน ทางพิเศษ หรือทางสัมปทาน(จ) ท่าอากาศยานหรือสนามบิน(ฉ) ท่าเรือน้ําลึก(ช) โทรคมนาคม หรือโครงสร้างพื้นฐานด้านเทคโนโลยีสารสนเทศและการสื่อสาร(ซ) พลังงานทางเลือก (ฌ) ระบบบริหารจัดการน้ํา หรือการชลประทาน(ญ) ระบบป้องกันภัยธรรมชาติ ซึ่งรวมถึงระบบเตือนภัยและระบบจัดการเพื่อลดความรุนแรงของภัยธรรมชาติที่เกิดขึ้นด้วย(ฎ) ระบบจัดการของเสีย(ฏ) กิจการที่มีลักษณะเป็นกิจการโครงสร้างพื้นฐานตาม (ก) ถึง (ฎ) หลายกิจการ (multi-infrastructure) ประกอบกัน โดยกิจการที่ประกอบกันเหล่านั้นเข้าลักษณะที่ครบถ้วนดังนี้1. มีความเชื่อมโยง ส่งเสริม หรือก่อให้เกิดประโยชน์ซึ่งกันและกัน หรือต่อชุมชนเดียวกันหรือใกล้เคียงกัน 2. ก่อให้เกิดหรือจะก่อให้เกิดรายได้เป็นมูลค่าไม่น้อยกว่าร้อยละแปดสิบของรายได้รวมของกิจการทั้งหมดที่ประกอบกันนั้น"ข้อ 2 ให้ยกเลิกความใน (3) ของข้อ 9 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 40/2555 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน (ฉบับที่ 2) ลงวันที่ 17 สิงหาคม พ.ศ. 2555 และให้ใช้ความต่อไปนี้แทน "(3) มีเงินทุนโครงการไม่ต่ํากว่าสองพันล้านบาท และมีนโยบายที่จะลงทุนในทรัพย์สินกิจการโครงสร้างพื้นฐานรวมกันไม่น้อยกว่าหนึ่งพันห้าร้อยล้านบาท โดยในกรณีที่มีนโยบายจะลงทุนในทรัพย์สินกิจการโครงสร้างพื้นฐานของกิจการโครงสร้างพื้นฐานหลายโครงการ มูลค่าการลงทุนในแต่ละโครงการต้องไม่น้อยกว่าหนึ่งพันล้านบาท เว้นแต่เป็นกรณีดังนี้(ก) การลงทุนในกิจการไฟฟ้า ต้องมีมูลค่าการลงทุนในแต่ละโครงการไม่น้อยกว่าห้าร้อยล้านบาท(ข) การลงทุนในกิจการโครงสร้างพื้นฐานตามข้อ 1(4) (ฏ) ต้องมีมูลค่าการลงทุนในแต่ละกิจการที่ประกอบกันนั้น ไม่น้อยกว่าห้าร้อยล้านบาท"ข้อ 3 ให้ยกเลิกความใน (5) ของข้อ 9 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 40/2555 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน (ฉบับที่ 2) ลงวันที่ 17 สิงหาคม พ.ศ. 2555 และให้ใช้ความต่อไปนี้แทน "(5) มีนโยบายการลงทุนในทรัพย์สินกิจการโครงสร้างพื้นฐานเป็นหลัก ซึ่งกิจการโครงสร้างพื้นฐานนั้นเป็นไปเพื่อประโยชน์แก่ประชาชนในวงกว้างของประเทศไทยกิจการโครงสร้างพื้นฐานที่เป็นไปเพื่อประโยชน์แก่ประชาชนในวงกว้างของประเทศไทยตามวรรคหนึ่ง ให้หมายความรวมถึงกิจการที่เข้าลักษณะใดลักษณะหนึ่งดังต่อไปนี้(ก) กิจการที่จําหน่ายสินค้าหรือให้บริการแก่ประชาชนในวงกว้าง ไม่ว่าโดยทางตรงหรือโดยทางอ้อมผ่านผู้ประกอบกิจการโครงสร้างพื้นฐานอื่น(ข) กิจการโครงสร้างพื้นฐานที่การดําเนินการเป็นผลทําให้ประชาชนในวงกว้างได้รับประโยชน์ทางอ้อมในด้านสุขอนามัย ด้านสิ่งแวดล้อมที่ดี และด้านความปลอดภัยในชีวิตและทรัพย์สิน(ค) กิจการที่จําหน่ายสินค้าหรือให้บริการทั้งหมดแก่ภาครัฐ(ง) กิจการที่จําหน่ายสินค้าหรือให้บริการไม่ว่าทั้งหมดหรือบางส่วนแก่ภาคธุรกิจเอกชนในวงกว้าง ซึ่งการจําหน่ายหรือให้บริการนั้นไม่มีลักษณะเป็นการจํากัดเฉพาะแก่ภาคธุรกิจเอกชนรายใดรายหนึ่งหรือกลุ่มใดกลุ่มหนึ่ง ทั้งนี้ ในขณะที่ยื่นคําขอ ต้องไม่ปรากฏว่าภาคธุรกิจเอกชนรายใดรายหนึ่งหรือกลุ่มใดกลุ่มหนึ่งซื้อสินค้าหรือใช้บริการเกินกว่าหนึ่งในสามของกําลังการผลิตหรือการให้บริการสูงสุดของกิจการโครงสร้างพื้นฐานนั้น เว้นแต่จะแสดงได้ว่าการเกินอัตราส่วนดังกล่าวเป็นไปตามลักษณะของอุตสาหกรรมกิจการโครงสร้างพื้นฐานนั้นเอง ที่ผู้ซื้อสินค้าหรือใช้บริการมีจํานวนน้อยราย และไม่มีการกีดกันบุคคลอื่นที่จะเข้าซื้อสินค้าหรือใช้บริการของกิจการโครงสร้างพื้นฐานนั้น ให้ถือว่าบุคคลที่มีความสัมพันธ์กันในลักษณะดังต่อไปนี้ เป็นกลุ่มเดียวกันกับภาคธุรกิจเอกชนตามวรรคหนึ่ง1. บุคคลธรรมดาหรือนิติบุคคลที่มีความสัมพันธ์ในลักษณะเป็นผู้ถือหุ้นหรือหุ้นส่วนของภาคธุรกิจเอกชนดังกล่าว ไม่ว่าทางตรงหรือทางอ้อมเกินกว่าร้อยละสามสิบของจํานวนหุ้นที่จําหน่ายได้แล้วทั้งหมดหรือความเป็นหุ้นส่วนทั้งหมดของภาคธุรกิจเอกชนนั้น2. นิติบุคคลที่มีบุคคลตาม 1. เป็นบุคคลเดียวกัน3. คู่สมรสหรือบุตรที่ยังไม่บรรลุนิติภาวะของบุคคลตาม 1."ข้อ 4 ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2558 เป็นต้นไปประกาศ ณ วันที่ 9 เมษายน พ.ศ. 2558 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน